कॉलेज छात्रावास की सुधरेगी दशा
सनातनधर्म राजकीय महाविद्यालय के छात्रावास में गत दिनों गिरे छजे के बाद आखिरकार कॉलेज प्रशासन की नींद टूट ही गई। छात्रावास में रहने वाले विद्यार्थियों की सुरक्षा को लेकर अब कॉलेज प्रशासन हॉस्टल का रिनोवेशन कार्य शुरू करवाने जा रहा है। जिसके लिए सार्वजनिक निर्माण के अधिकारियों की ओर से हॉस्टल का निरीक्षण कर पूरे कार्य के लिए 25 लाख रुपए का कार्य होने की बात कही है। ज्ञात हो कि गत दिनों हॉस्टल का छिजा गिर जाने के बाद विद्यार्थियों की ओर से विरोध प्रदर्शन कर हॉस्टल की व्यवस्था को सुधारने की मांग की थी। इस के बाद कॉलेज प्रशासन ने सार्वजनिक निर्माण के अधिकारियों को बुलवा कर 25 लाख रुपए का एस्टीमेट बना कर दिया है तथा कार्य की शुरूआत की दो माह बाद शुरू होने की बात कही है। इस बजट से छात्रावास में रंगरोशन होने के साथ ही छत की मरम्मत,खिड़की-दरवाजे,शौचालयों की मरम्मत, बिजली कार्य सहित अन्य कार्य करवाएंगे जाएगें। कॉलेज के अधिकारियों ने बताया कि हॉस्टल का रिनोवेशन कार्य कई वर्षो के बाद होने जा रहा है। यह कार्य निदेशालय की ओर से मिले बजट राशि से पूरा करवाया जाएगा।
इनका कहना है...
^कॉलेजके हॉस्टल में गत दिनों छजा गिरने की घटना के बाद विद्यार्थियों की सुरक्षा को लेकर हॉस्टल में रिनोवेशन का कार्य करवाने का निर्णय लिया गया है। इसके लिए सार्वजनिक निर्माण विभाग के अधिकारियों ने 25 लाख रुपए एस्टीमेट तैयार कर के दिया है। रतनशर्मा,उपाचार्य, सनातन धर्म राजकीय महाविद्यालय, ब्यावर
ब्यावर. एसडी कॉलेज छात्रावास।
भास्कर फालोअप
hin_Deva hin_Deva hin_Deva hin_Deva mar_Deva bho_Deva